CELEX: 
Language: et
Date: 2018-01-29 00:00:00
Title: KOMISJONI DELEGEERITUD MÄÄRUS (EL) …/…, millega muudetakse komisjoni delegeeritud määrust (EL) nr 2016/127 seoses jätkupiimasegu valgusisalduse nõuetega

SELETUSKIRI
            
            
               1.DELEGEERITUD ÕIGUSAKTI TAUST
            
            
               Euroopa Parlamendi ja nõukogu 12. juuni 2013. aasta määruse (EL) nr 609/2013 imikute ja väikelaste toidu, meditsiinilisel näidustusel kasutamiseks ettenähtud toidu ning kehakaalu alandamiseks ettenähtud päevase toidu asendajate kohta
                  1
                artikli 11 lõikega 2 antakse komisjonile õigus võtta vastu delegeeritud õigusakte, et ajakohastada muu hulgas komisjoni 25. septembri 2015. aasta delegeeritud määrust (EL) 2016/127, millega täiendatakse Euroopa Parlamendi ja nõukogu määrust (EL) nr 609/2013 seoses imiku piimasegu ja jätkupiimasegu koostise ja teabe erinõuetega ning teabega imikute ja väikelaste toitmise kohta
                  2
               .
            
            
               Käesoleva delegeeritud määruse eesmärk on muuta komisjoni delegeeritud määrust (EL) 2016/127, vähendades selle määrusega lehma- või kitsepiimapõhise jätkupiimasegu nõutavat valgusisaldust väärtuseni 1,6 g / 100 kcal (0,38 g / 100 kJ).
            
            
               2.ÕIGUSAKTI VASTUVÕTMISELE EELNENUD KONSULTEERIMINE
            
            
               Komisjon konsulteeris kõnealuses küsimuses Euroopa Toiduohutusametiga (EFSA). Käesoleva delegeeritud määruse teaduslik alus on EFSA teaduslik arvamus imikutel selliste jätkupiimasegude kasutamise kohta, mille valgusisaldus on vähemalt 1,6 g / 100 kcal
                  3
               .
            
            
               Liikmesriikide ekspertidega konsulteeriti kirjalikult imikute ja väikelaste toidu, meditsiinilisel näidustusel kasutamiseks ettenähtud toidu ning kehakaalu alandamiseks kasutatavate päevatoidu asendajate eksperdirühmas
                  4
               . Kirjalik konsulteerimine eksperdirühmaga toimus ajavahemikus 30. juunist 2017 kuni 6. septembrini 2017.
            
            
               3.DELEGEERITUD ÕIGUSAKTI ÕIGUSLIK KÜLG
            
            
               Käesoleva delegeeritud määruse õiguslik alus on määruse (EL) nr 609/2013 artikli 11 lõige 2. Vastavalt sellele sättele on komisjonil õigus delegeeritud määruse (EL) 2016/127 ajakohastamiseks vastu võtta delegeeritud õigusakte, võttes arvesse tehnika ja teaduse asjakohast arengut.
            
            
               Kavandatud muudatused delegeeritud määruses (EL) 2016/127 on seotud kõnealuses määruses nõutud lehma- või kitsepiimapõhise jätkupiimasegu minimaalse valgusisaldusega, mida vähendatakse EFSA soovitusel.
            
            
               KOMISJONI DELEGEERITUD MÄÄRUS (EL) …/…,
            
            
               29.1.2018,
            
            
               millega muudetakse komisjoni delegeeritud määrust (EL) nr 2016/127 seoses jätkupiimasegu valgusisalduse nõuetega
            
            
               (EMPs kohaldatav tekst)
            
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
            
               Euroopa Parlamendi ja nõukogu 12. juuni 2013. aasta määrust (EL) nr 609/2013 imikute ja väikelaste toidu, meditsiinilisel näidustusel kasutamiseks ettenähtud toidu ning kehakaalu alandamiseks ettenähtud päevase toidu asendajate kohta, millega tunnistatakse kehtetuks nõukogu direktiiv 92/52/EMÜ, komisjoni direktiivid 96/8/EÜ, 1999/21/EÜ, 2006/125/EÜ ja 2006/141/EÜ, Euroopa Parlamendi ja nõukogu direktiiv 2009/39/EÜ ning komisjoni määrused (EÜ) nr 41/2009 ja (EÜ) nr 953/2009,
                  5
                eriti selle artikli 11 lõiget 2, 
            
            
               ning arvestades järgmist:
            
            
               (1)Komisjoni delegeeritud määruses (EL) 2016/127
                  6
                on muu hulgas sätestatud imiku piimasegu ja jätkupiimasegu koostise ja märgistuse nõuded.
            
         
         
            
               (2)Delegeeritud määrusega (EL) 2016/127 nähakse konkreetselt ette, et lehma- või kitsepiimavalkudest toodetud jätkupiimasegu peab sisaldama valku vähemalt 1,8 g / 100 kcal (0.43 g / 100 kJ).
            
            
               (3)Komisjon sai ühelt toidukäitlejalt taotluse lasta turule töötlemata lehmapiimast jätkupiimasegu, mille valgusisaldus on vähemalt 1,61 g/100 kcal, mis on vähem direktiiviga 2006/141/EÜ ja delegeeritud määrusega (EL) 2016/127 lubatust. 
            
            
               (4)Komisjoni taotluse alusel avaldas Euroopa Toiduohutusamet 5. aprillil 2017 teadusliku arvamuse vähemalt 1,6 g / 100 kcal valgusisaldusega jätkupiimasegude kasutamise ohutusest ja sobivusest imikutele
                  7
               . Euroopa toiduohutusamet järeldas, et lehma- või kitsepiimapõhise, valgusisaldusega vähemalt 1,6 g / 100 kcal (0,38 g/ 100 kJ) ning muus osas asjakohastele liidu nõuetele vastava jätkupiimasegu kasutamine on ohutu ja sobiv tervetele imikutele, kes elavad Euroopas ja tarbivad piisava kvaliteediga lisatoitu. Lähtudes sellest arvamusest ja selleks, et edendada uuenduslike toodete arendamist, tuleks delegeeritud määruses (EL) 2016/127 nõutud lehma- või kitsepiimapõhise jätkupiimasegu minimaalset valgusisaldust vähendada väärtuseni 1,6 g / 100 kcal. 
            
            
               (5)Delegeeritud määruse (EL) 2016/127 II lisa tuleks seetõttu vastavalt muuta,
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               Komisjoni delegeeritud määruse (EL) 2016/127 II lisa muudetakse vastavalt käesoleva määruse lisale.
            
            
               Artikkel 2
            
            
               Käesolev määrus jõustub kahekümnendal päeval pärast selle avaldamist Euroopa Liidu Teatajas.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel, 29.1.2018
            
            
               
                     Komisjoni nimel
               
               
                     president
                     Jean-Claude JUNCKER
               
               
            
         
         
            
                  
                     (1)
                  
                        ELT L 181, 29.6.2013, lk 35.
               
               
                  
                     (2)
                  
                        ELT L 25, 2.2.2016, lk 1.
               
               
                  
                     (3)
                  
                        EFSA NDA Panel (EFSA dieettoiduainete, toitumis- ja allergiakomisjon), 2017, Scientific Opinion on the safety and suitability for use by infants of follow-on formulae with a protein content of at least 1.6 g/100 kcal. EFSA Journal 2017; 15(5): 4781.
               
               
                  
                     (4)
                  
                        Komisjoni eksperdirühmade ja muude samalaadsete üksuste registri viitenumber E02893.
               
               
                  
                     (5)
                  
                        ELT L 181, 29.6.2013, lk 35.
               
               
                  
                     (6)
                  
                        Komisjoni 25. septembri 2015. aasta delegeeritud määrus (EL) 2016/127, millega täiendatakse Euroopa Parlamendi ja nõukogu määrust (EL) nr 609/2013 seoses imiku piimasegu ja jätkupiimasegu koostise ja teabe erinõuetega ning teabega imikute ja väikelaste toitmise kohta (ELT L 25, 2.2.2016, lk 1).
               
               
                  
                     (7)
                  
                        EFSA Journal 2017; 15(5): 4781.
               
            
      
    ---documentbreak--- 
      
         
         
            
               LISA
            
            
               Delegeeritud määruse (EL) 2016/127 II lisa punkti 2.1 tabel („Imiku jätkupiimasegu, mis on toodetud lehmapiima- või kitsepiimavalkudest“) asendatakse järgmisega:
            
            
                     
                        Alammäär
                     
                  
                  
                     
                        Ülemmäär
                     
                  
               
                     
                        0,38 g / 100 kJ
                     
                     
                        (1,6 g / 100 kcal)
                     
                  
                  
                     
                        0,6 g / 100 kJ
                     
                     
                        (2,5 g / 100 kcal)